钦定古今图书集成/明伦汇编/氏族典/第314卷 > 《廖用贤尚友录》 > 彭乘
## 钦定古今图书集成/明伦汇编/氏族典/第314卷 > 《廖用贤尚友录》 > 彭乘

按《宋史彭乘传》，“乘字利建，益州华阳人。少以好学称
州里。进士及第，奏乞侍养。居数日，授汉阳军判官，遂
得请以归。久之，除凤州团练推官。天禧初，用寇准荐，
为馆阁校勘，改天平军节度推官。预校正《南、北史》《隋
书》，改秘书省著作佐郎，迁本省丞，集贤校理。恳求便
亲，得知普州。父卒，服除，知荆门军，改太常博士。召还”，
同判尚书刑部，领吏部流内铨、三班院，为群牧使，病
卒。